**ХАБАРЛАМА**

2022 жылғы 27 наурызда Шығыс Қазақстан облысы Алтай ауданының Октябрь кенті, Бескарағай ауданының Глуховка ауылдық округі және Жарма ауданының Жарық ауылдық округі әкімдерінің сайлауы өтті.

Аудандық сайлау комиссиялары "Қазақстан Республикасындағы сайлау туралы" Қазақстан Республикасы Конституциялық Заңының 14-бабының 9) тармақшасына, 44-бабының 2-тармағына, 45-бабына,113-10-бабына сәйкес учаскелік сайлау комиссияларының әкімдерді сайлау нәтижелері туралы хаттамалары негізінде сайлау қорытындыларын белгіледі:

**Октябрь сайлау округінің**

**Октябрь кенті әкімінің сайлауы бойынша**

Октябрь кентінің әкімі болып Қалижанов Елдос Асылбекұлы сайланды, 1981 жылы туған, ҚР ІІМ зейнеткері, Өскемен қаласында тұрады, "AMANAT"саяси партиясымен ұсынылған.

Алтай ауданының аумақтық сайлау комиссиясы "Қазақстан Республикасындағы сайлау туралы" Қазақстан Республикасы Конституциялық Заңының 45 бабына сәйкес 2022 жылғы 28 наурыздағы шешімімен 2022 жылғы 27 наурызда сайланған Алтай ауданы Октябрь кентінің әкімі ретінде Елдос Асылбекұлы Қалижановты тіркеді.

<https://www.gov.kz/memleket/entities/vko-altai/press/news/details/346289?directionId=14183&lang=kk>

**Глуховка сайлау округінің**

**Глуховка ауылдық округі әкімінің сайлауы бойынша**

Глуховка ауылдық округінің әкімі болып Сабырбаев Айдос Бахтиярұлы сайланды, 1987 жылы туған, Бесқарағай ауылында тұрады, "АMANAT" саяси партиясымен ұсынылған.

Бесқарағай аудандық аумақтық сайлау комиссиясы Қазақстан Республикасының "Қазақстан Республикасындағы сайлау туралы" Конституциялық Заңының 45 бабына сәйкес 2022 жылғы 28 наурыздағы шешімімен 2022 жылғы 27 наурызда сайланған Глуховка ауылдық округінің әкімі ретінде Айдос Бахтиярович Сабырбаевты тіркеді.

<https://www.gov.kz/memleket/entities/vko-beskaragay/documents/details/284742?directionId=13479&lang=kk>

**Жарық сайлау округі**

**Жарық ауылдық округі әкімінің сайлауы бойынша**

Жарық ауылдық округінің әкімі болып Руслан Айдарханұлы Оспанов сайланды, 1990 жылы туған, "Жарма ауданының халықты жұмыспен қамту орталығы" КММ ассистенті, Қалбатау ауылында тұрады, "AMANAT" саяси партиясымен ұсынылған.

Жарма аудандық аумақтық сайлау комиссиясы Қазақстан Республикасының "Қазақстан Республикасындағы сайлау туралы" Конституциялық Заңының 45 бабына сәйкес 2022 жылғы 28 наурыздағы шешімімен 2022 жылғы 27 наурызда сайланған Жарма ауданы Жарық ауылдық округінің әкімі ретінде Руслан Айдарханұлы Оспановты тіркеді.

<https://www.gov.kz/memleket/entities/vko-garma/documents/details/284760?directionId=14276&lang=kk>